कभी सर्द तो कभी गरम मौसम, एक डिग्री चढ़ा पारा
कभी सर्द तो गरम, मौसम का मिजाज इसी तरह का बना हुआ है। रविवार को अधिकतम तापमान 27.8 डिग्री के मुकाबले सोमवार को 1.2 डिग्री सेल्सियश बढ़ा हुआ दर्ज किया गया। इसी तरह न्यूनतम तापमान भी 1.6 डिग्री बढ् गया। रविवार को यही तापमान 12.4 डिग्री रहा है।
तापमान की घट-बढ़ की स्थिति को देखते हुए मौसम विज्ञानी डॉ.एसके गोधा का कहना है कि काश्मीर में हुई बर्फवारी का असर तापमान के घट-बढ़ पर दिखाई देता है। डॉ.एचडी गुप्ता कहते हैं कि हमें पता नहीं चलता है कि कब तापमान घट गया और कब बढ़ गया। इसीलिए होली तक बच्चों एवं बुजुर्गों को सावधान रहने की जरूरत है। क्योंकि सुबह के समय सर्द रहने वाला मौसम ही हमारी सेहत के साथ खिलवाड़ कर सकता है। मालूम हो कि फरवरी के अंतिम सप्ताह से तापमान बढ़ना शुरू हुआ तो उस समय कृषि विज्ञानी मानने लगे थे कि बढ़ा हुआ तापमान गेहूं के लिए खतरनाक साबित हो सकता है। कृषि की निगाह में मौसम को देखें तो अगर तापमान कम रहेगा तो फसल के लिए विशेषकर गेहूं के लिए लाभकारी रहेगा।
hin_Deva awa_Deva hin_Deva